Source: https://www.jogiforum.hu/hirek/archivum/2009-03.3.0
Timestamp: 2019-11-21 07:46:56
Document Index: 10408141

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Az Igazságügyi és Rendészeti Minisztérium a korrupció ellenes küzdelem jegyében egy négy jogszabálytervezetet magában foglaló törvénycsomagot készített el. Az Eötvös Károly Közpolitikai Intézet üdvözli a jogalkotó korrupció elleni fellépés iránti elkötelezettségét és szándékát.
Az Európai Unió állam- és kormányfői a hétvégén Brüsszelben találkoznak az Európai Tanács szokásos tavaszi ülésén, ahol többek között a jövő hónapi G20-csúcstalálkozón képviselendő uniós álláspontról egyeztetnek majd.
Jogsértő az apró betű – Ombudsman a helyszíni bírságolás nyomtatványáról
Rendkívül kicsi betűvel írják, ezért gyakorlatilag felismerhetetlen, olvashatatlan a helyszíni bírságolás nyomtatványán, hogy a megbírságolt személy elismeri a szabálysértést. Az apró betűs megoldás ezért sérti a jogállamiságból eredő jogbiztonság követelményét, a tisztességes eljáráshoz való jogot. Az ombudsman a nyomtatvány formátumát szabályozó rendelet módosítását javasolja.
Konferencia: Bűnözés és bűnüldözés szabad országban
A bűnözés nagyon színes világ, amire nem szabad egyszerű válaszokat adni - mondta Kerezsi Klára kriminológus, a Bűnözés és bűnüldözés egy szabad országban című konferencián Budapesten pénteken.
A legtöbb ügyet tavaly a Baranyai Megyei Bíróságon fejezték be
A legtöbb ügyet tavaly a Baranya Megyei Bíróság fejezte be – közölte Wirth Béla, a Baranya Megyei Bíróság elnöke pénteken Pécsett, az összbírói értekezlet után tartott sajtótájékoztatón.
Uniós védelem a tisztességtelen kereskedelmi gyakorlat ellen
Az unió tagállamaiban 60 ezer panasz érkezett tisztességtelen kereskedelmi gyakorlat miatt, a nemzeti hatóságok több mint 2 300 esetben indítottak vizsgálatot az elmúlt évben - közölte az Európai Fogyasztóvédelmi Központ magyarországi irodája csütörtökön az MTI-vel.
Juliane Kokott indítványa a magyar állampolgárok házasságfelbontásáról
A főtanácsnok szerint magyar állampolgárok akkor is kérhetik házasságuk Magyarországon történő felbontását, ha időközben egy másik EU-tagállam állampolgárságát is megszerezték és lakóhelyük is ez utóbbi államban található.
Nincs jogkövetkezménye, ha nem lesz határidőre költségvetése egy önkormányzatnak
Jogilag jelenleg nincs következménye annak, ha egy önkormányzat nem fogadja el a március 15-ei határidőig a költségvetését - tudta meg az MTI a főváros működését jól ismerő, nevük elhallgatását kérő közigazgatási jogászoktól csütörtökön.
A Horváth és Társai DLA Piper nemzetközi ügyvédi iroda adó- és energiajogi specialistákkal erősítette tovább csapatát. Az irodához újonnan csatlakozó munkatársaknak komoly szakmai előrelépést biztosít a DLA Piper kiterjedt hazai és nemzetközi vállalati ügyfélköre.
Ki kell szolgáltatni a nukleáris hulladékkezelési stratégiát
Teljes terjedelemben az Energia Klub rendelkezésére kell bocsátania az Országos Atomenergia Hivatalnak (OAH) a paksi atomerőmű 2003-as üzemzavarából származó hulladékok kezelésére vonatkozó stratégia dokumentumait a Fővárosi Ítélőtábla csütörtöki jogerős döntése értelmében.
Szigorúbb feltételeket szabna az IRM a perelőkészítés során
Többek között a perelőkészítésben a felekkel szemben támasztott szigorúbb feltételekkel és egyes ügyekben elektronikus eljárás bevezetésével rövidítené a bírósági eljárásokat az Igazságügyi és Rendészeti Minisztérium (IRM) - tartalmazza a tárca válaszlevele, amelyet az MTI megkeresésére szerdán küldött.
Bűnmegelőzési megállapodás Komárom-Esztergom megyében
A bűnmegelőzési tevékenység kölcsönös támogatásáról írt alá megállapodást szerdán Tatabányán a megyei önkormányzat, a rendőr-főkapitányság és a megyei polgárőrszövetség.
"Frusztráló" a magyar médiatörvény, csatornacsaládot építene a ProSiebenSat.1 csoport
"Frusztráló" a TV2-t birtokló német ProSiebenSat.1 csoport második számú vezetője szerint a hatályos magyar médiatörvény azon kitétele, amely nem engedi, hogy több televízióadóból álló csatornacsaládot hozzanak létre.
Megállapodás a kedvezményes áfáról
Több éves huzavona után tegnap megállapodásra jutottak a tagállamok a kedvezményes áfa alkalmazhatóságának kiterjesztéséről. Kovács László adópolitikáért felelős biztos nagy sikerként értékeli a döntést, véleménye szerint ez a lehetőség a jelenlegi nehéz gazdasági helyzetben számos vállalkozást és munkahelyet menthet meg.
Háborgó tűzoltók - Diszkriminatív a hivatásos szolgálati törvényt módosító javaslat
Garanciákat vár Oroszországtól az Európai Parlament
Az EU és Oroszország közötti társulási megállapodás megkötését az Uniónak fel kellene használnia arra, hogy ráirányítsa a figyelmet az emberi jogok helyzetére Oroszországban, javítsa az országból jövő gázellátást, illetve garanciákat kapjon arra, hogy Moszkva többé ne lépjen fel erővel a szomszédai ellen – dióhéjban ezt tartalmazza az a jelentés, melyet hétfőn hagyott jóvá az EP külügyi bizottsága.
A letelepedés szabadságával ellentétben
Az Európai Bíróság ítélete szerint a közösségi joggal összeegyeztethetetlen az egészségügyi magánintézmények létrehozására vonatkozó osztrák szabályozás.
Az eurózóna miniszterei elutasítják az euró gyorsított bevezetését
Az eurót használó tagállamok pénzügyminiszterei hétfői (2009. március 9.) találkozójukon elvetették annak a lehetőségét, hogy könnyítsék az euró bevezetésének feltételeit.
EP-választás - Elindult az OVI új internetes oldala
Elindult az Országos Választási Iroda (OVI) új, a júniusi európai parlamenti választásra készített világhálós oldala, amely kiegészült a Google szolgáltatásaival, így mostantól kereshetővé váltak a legfontosabb adatok - mondta az iroda vezetője, Rytkó Emília kedden.
OGY - A bejegyzett élettársi kapcsolat újból a napirenden
A bejegyzett élettársi kapcsolatról szóló új törvényjavaslatot vitatja meg ma az Országgyűlés.
Szétválasztaná az IRM a főbírói és az OIT-elnöki posztot
Szétválasztaná az Igazságügyi és Rendészeti Minisztérum a Legfelsőbb Bíróság elnökének és az Országos Igazságszolgáltatási Tanács vezetőjének posztját, ez utóbbit egyszerű többséggel választaná az Országgyűlés, hatásköre viszont kiterjedne a Legfelsőbb Bíróságra is - közölte az egyik parlamenti párt frakciójától hétfőn. A szakértői anyagokról szóló értesülésre reagálva az IRM megjegyezte: a kormány és a tárca sincs elkötelezve semelyik megoldás mellett sem.
Az ombudsman bírálja az új erdőtörvény tervezetét
Veszélyezteti az erdővagyon védelmét és a természeti értékek megőrzését az erdőgazdálkodásról szóló törvénytervezet - állapította meg a jövő nemzedékek országgyűlési biztosa hivatalból indított vizsgálata után.
A 2009. március 9-13., valamint 16-20. munkaheteken a légijáratok biztonsága, a letelepedés szabadsága, az állímpolgársággal kapcsolatos hátrányos megkülönböztetés, joghatósági kérdések, a közbeszerzés, valamint internetes keresőprogramok kérdéskörökkel kapcsolatos ügyek is terítékre kerülnek az Európai Bíróság munkarendjében.
OIT - Újfajta statisztikai rend a bíróságokon
Újfajta statisztikai rend bevezetésén dolgozik az Országos Igazságszolgáltatási Tanács, ezért két fővárosi-kerületi, két városi és három megyei bíróságon arra keresik a választ, hogy milyen súlyúak az ügyek - mondta a Borsod-Abaúj-Zemplén Megyei Bíróság pénteki miskolci összbírói értekezletét követően Fazekas Sándor, az OIT elnökhelyettese.
Egyenlő méltósággal – Ombudsman a fogyatékos emberek jogairól
Az állampolgári jogok országgyűlési biztosa olyan jogi szabályozás megalkotását sürgeti, amely kifejezetten lehetővé teszi, hogy a vakvezető kutyával közlekedők – a kutyájukkal együtt – bemehessenek az élelmiszerboltokba.
Állampolgársági kérdések
Az „állampolgárság nélküli gyerekek” jogi helyzetét hivatott rendezni egy új, állampolgársággal összefüggő törvényeket módosító tervezet. De valóban az állampolgárság nélküli gyermekek érdekeiről szól e tervezet? - Dr. Laza Margit írása